SEIKO EPSON CORPORATION
ΣΥΜΦΩΝΗΤΙΚΟ ΑΔΕΙΑΣ ΛΟΓΙΣΜΙΚΟΥ

ΣΗΜΑΝΤΙΚΟ! ΔΙΑΒΑΣΤΕ ΠΡΟΣΕΚΤΙΚΑ ΑΥΤΟ ΤΟ ΣΥΜΦΩΝΗΤΙΚΟ ΑΔΕΙΑΣ ΛΟΓΙΣΜΙΚΟΥ. Το προϊόν λογισμικού, λογισμικού γραμματοσειράς, οικογενειών γραμματοσειρών ή/και δεδομένων, συμπεριλαμβανομένου και του συνοδευτικού επεξηγηματικού έγγραφου υλικού (το "Λογισμικό") θα πρέπει να εγκαθίσταται ή να χρησιμοποιείται μόνον από το νόμιμο κάτοχο ("ο χρήστης"), υπό τον όρο ότι ο χρήστης συμφωνεί με τη SEIKO EPSON CORPORATION("EPSON")σε ό,τι αφορά τους όρους και τις προϋποθέσεις που αναφέρονται στο παρόν συμφωνητικό. Με την εγκατάσταση ή τη χρήση του λογισμικού, ο χρήστης συμφωνεί με όλους τους όρους και τις προϋποθέσεις που αναφέρονται σε αυτό το συμφωνητικό. Ο χρήστης πρέπει να διαβάσει προσεκτικά το παρόν συμφωνητικό πριν την εγκατάσταση ή τη χρήση του λογισμικού. Αν ο χρήστης δε συμφωνεί με τους όρους και τις προϋποθέσεις του παρόντος συμφωνητικού, δεν έχει το δικαίωμα εγκατάστασης ή χρήσης του λογισμικού.

1. Άδεια.  Η EPSON και οι προμηθευτές της χορηγούν στο χρήστη μια προσωπική, μη αποκλειστική, περιορισμένη άδεια, χωρίς την υποχρέωση καταβολής δικαιωμάτων χρήσης και χωρίς τη δυνατότητα υπενοικίασης σε τρίτους, για την εγκατάσταση και τη χρήση του Λογισμικού σε οποιονδήποτε μοναδικό υπολογιστή ή υπολογιστές που σκοπεύει να χρησιμοποιήσει άμεσα ή μέσω δικτύου.
Ο χρήστης μπορεί να επιτρέψει σε άλλους χρήστες υπολογιστών συνδεδεμένων στο δίκτυο να χρησιμοποιούν το Λογισμικό, υπό την προϋπόθεση ότι (α) διασφαλίζει ότι όλοι οι εν λόγω χρήστες συμφωνούν και δεσμεύονται από τους όρους και τις προϋποθέσεις του παρόντος συμφωνητικού, (β) διασφαλίζει ότι όλοι οι εν λόγω χρήστες χρησιμοποιούν το Λογισμικό μόνο σε συνδυασμό με τους υπολογιστές και το δίκτυο στο οποίο ανήκουν, και (γ) προστατεύει την EPSON και τους προμηθευτές της από όλες τις ζημιές, απώλειες, κόστος, έξοδα και ευθύνες στις οποίες ενδέχεται να υποβληθεί η EPSON ή οι προμηθευτές της, ως αποτέλεσμα της μη τήρησης των όρων και των προϋποθέσεων του παρόντος συμφωνητικού από τους εν λόγω χρήστες. Ο χρήστης μπορεί επίσης να δημιουργεί αντίγραφα του Λογισμικού όπως απαιτείται για σκοπούς εφεδρικής αποθήκευσης και αρχειοθέτησης, με την προϋπόθεση ότι σε κάθε αντίγραφο ασφαλείας θα διατηρείται ακέραια η σημείωση για τα πνευματικά δικαιώματα.  Ο όρος "Λογισμικό" περιλαμβάνει όλα τα στοιχεία λογισμικού, τα μέσα, όλα τα αντίγραφα που δημιουργούνται από το χρήστη, καθώς και τυχόν αναβαθμίσεις, τροποποιημένες εκδόσεις, ενημερώσεις, προσθήκες και αντίγραφα του Λογισμικού που έχουν εκχωρηθεί στο χρήστη από την EPSON ή τους προμηθευτές της.  Η EPSON και οι προμηθευτές της διατηρούν κάθε δικαίωμα που δεν έχει εκχωρηθεί βάσει του παρόντος συμφωνητικού.

2. Άλλα δικαιώματα και περιορισμοί. Ο χρήστης συμφωνεί ότι δεν θα προβεί στην τροποποίηση, προσαρμογή ή μετάφραση του λογισμικού. Επίσης συμφωνεί ότι δεν θα προσπαθήσει να προβεί σε αποσυμπίληση ή σε ανακατασκευή του πηγαίου κώδικα του λογισμικού. Ο χρήστης δεν έχει το δικαίωμα κοινής χρήσης, ενοικίασης, μίσθωσης, υποθήκευσης, υπενοικίασης ή δανεισμού του λογισμικού. Ωστόσο, ο χρήστης μπορεί να μεταβιβάζει όλα τα δικαιώματα χρήσης του λογισμικού σε φυσικό ή νομικό πρόσωπο, υπό τον όρο ότι μεταβιβάζει το παρόν συμφωνητικό και το λογισμικό, συμπεριλαμβανομένων όλων των αντιγράφων, των αναβαθμίσεων και των προηγούμενων εκδόσεων στο εν λόγω φυσικό ή νομικό πρόσωπο και υπό τον όρο ότι δε διατηρεί αντίγραφα, συμπεριλαμβανομένων αντιγράφων αποθηκευμένων σε υπολογιστή. Ωστόσο, ορισμένες χώρες ή δικαιοδοσίες δεν επιτρέπουν την απαγόρευση ή τον περιορισμό αναφορικά με τη μεταβίβαση του λογισμικού, κατά συνέπεια οι παραπάνω περιορισμοί μπορεί να μην ισχύουν για το χρήστη.

3. Κυριότητα. Οι τίτλοι κυριότητας, τα δικαιώματα κυριότητας και τα δικαιώματα πνευματικής ιδιοκτησίας στο λογισμικό και κάθε αντίγραφο αυτού θα παραμένουν στην κατοχή της EPSON ή των προμηθευτών της. Κανένας τίτλος κυριότητας ή κατοχής του λογισμικού δε μεταβιβάζεται στο χρήστη και το παρόν συμφωνητικό άδειας δεν θα ερμηνεύεται ως πώληση οποιωνδήποτε δικαιωμάτων του λογισμικού. Το λογισμικό προστατεύεται από τη νομοθεσία περί δικαιωμάτων πνευματικής ιδιοκτησίας της Ιαπωνίας και από τις διεθνείς συμβάσεις αναφορικά με τα δικαιώματα πνευματικής ιδιοκτησίας, καθώς και από άλλες νομοθεσίες και συμβάσεις πνευματικής ιδιοκτησίας. Εκτός από ό,τι προβλέπεται με διαφορετικό τρόπο στο παρόν συμφωνητικό, ο χρήστης δεν μπορεί να προβαίνει σε αντιγραφή του λογισμικού. Επίσης, ο χρήστης συμφωνεί να μην αφαιρεί ή μεταβάλλει οποιοδήποτε δικαίωμα πνευματικής ιδιοκτησίας και άλλες γνωστοποιήσεις ιδιοκτησίας αναφορικά με κάθε αντίγραφο του λογισμικού.

4. Προστασία και Ασφάλεια. Ο χρήστης συμφωνεί ότι θα καταβάλλει κάθε δυνατή προσπάθεια και ότι θα λάβει όλα τα εύλογα μέτρα για τη διαφύλαξη του λογισμικού, ώστε να διασφαλίσει ότι οποιοδήποτε μη εξουσιοδοτημένο άτομο δεν έχει πρόσβαση σε αυτό και ότι δεν έχει προκύψει οποιοδήποτε μη εξουσιοδοτημένο αντίγραφο, δημοσίευση, δημοσιοποίηση ή διανομή οποιουδήποτε μέρους του λογισμικού. Ο χρήστης αναγνωρίζει ότι το λογισμικό περιέχει σημαντικές εμπιστευτικές πληροφορίες και εμπορικά απόρρητα και ότι η μη εξουσιοδοτημένη χρήση και η αντιγραφή θεωρούνται επιβλαβείς για την EPSON και τους προμηθευτές της και ότι έχει την υποχρέωση τήρησης εμπιστευτικότητας όσον αφορά τις σημαντικές πληροφορίες και τα εμπορικά απόρρητα.

5. Δήλωση Περιορισμένης Ευθύνης. Σε περίπτωση που ο χρήστης έλαβε το λογισμικό μέσω της EPSON ή μέσω εξουσιοδοτημένου πωλητή της, η EPSON εγγυάται ότι τα μέσα στα οποία έχει καταγραφεί το λογισμικό δεν θα περιέχουν ελαττώματα υλικών και κατασκευής, υπό ομαλές συνθήκες χρήσης και συντήρησης για περίοδο ενενήντα (90) ημερών από την ημερομηνία παραλαβής. Αν τα μέσα επιστραφούν στην EPSON ή στον πωλητή από τον οποίο έγινε η παραλαβή των μέσων σε περίοδο 90 ημερών από την ημερομηνία παραλαβής και αν η EPSON κρίνει ότι το μέσο είναι ελαττωματικό και υπό τον όρο ότι το μέσο δεν έχει υποστεί οποιαδήποτε εσφαλμένη χρήση, κατάχρηση, εσφαλμένη εφαρμογή ή χρήση στον ελαττωματικό εξοπλισμό, η EPSON θα αντικαταστήσει το μέσο, με την επιστροφή του λογισμικού στην EPSON, συμπεριλαμβανομένων όλων των αντιγράφων οποιωνδήποτε τμημάτων του λογισμικού. ΟΛΕΣ ΟΙ ΣΙΩΠΗΡΕΣ ΕΓΓΥΗΣΕΙΣ ΑΝΑΦΟΡΙΚΑ ΜΕ ΤΟ ΜΕΣΟ, ΣΥΜΠΕΡΙΛΑΜΒΑΝOMENVN ΤVN ΣΙΩΠΗΡVN ΕΓΓΥΗΣΕVN ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΠΕΡΙΟΡΙΖΟΝΤΑΙ ΣΤΗ ΔΙΑΡΚΕΙΑ ΡΗΤΗΣ ΕΓΓΥΗΣΗΣ ΠΟΥ ΑΝΑΦΕΡΕΤΑΙ ΠΑΡΑΠΑΝΩ.
	
Ο χρήστης αναγνωρίζει και συμφωνεί ότι η χρήση αυτού του λογισμικού αποτελεί αποκλειστική του ευθύνη. ΤΟ ΛΟΓΙΣΜΙΚΟ ΠΑΡΕΧΕΤΑΙ "ΩΣ ΕΧΕΙ" ΚΑΙ ΧΩΡΙΣ ΟΠΟΙΟΥΔΗΠΟΤΕ ΕΙΔΟΥΣ ΕΓΓΥΗΣΗ. Η EPSON ΚΑΙ ΟΙ ΠΡΟΜΗΘΕΥΤΕΣ ΤΗΣ ΔΕΝ ΕΓΓΥΩΝΤΑΙ ΚΑΙ ΔΕΝ ΜΠΟΡΟΥΝ ΝΑ ΕΓΓΥΗΘΟΥΝ ΓΙΑ ΤΗΝ ΑΠΟΔΟΣΗ Ή ΤΑ ΑΠΟΤΕΛΕΣΜΑΤΑ ΠΟΥ ΜΠΟΡΕΙ ΝΑ ΕΧΕΙ Ο ΧΡΗΣΤΗΣ ΜΕ ΤΗ ΧΡΗΣΗ ΤΟΥ ΛΟΓΙΣΜΙΚΟΥ. ΤΑ ΑΝΩΤΕΡΩ ΔΗΛΩΝΟΥΝ ΤH ΜΟΝΑΔΙΚH ΚΑΙ ΑΠΟΚΛΕΙΣΤΙΚΗ ΑΠΟΖΗΜΙΩΣΗ ΣΕ ΠΕΡΙΠΤΩΣΗ ΠΑΡΑΒΙΑΣΗΣ ΤΗΣ ΕΓΓΥΗΣΗΣ ΑΠΟ ΤΗΝ EPSON ΚΑΙ ΤΟΥΣ ΠΡΟΜΗΘΕΥΤΕΣ ΤΗΣ. ΕΚΤΟΣ ΑΠΟ ΤΗΝ ΠΑΡΑΠΑΝΩ ΔΗΛΩΣΗ ΠΕΡΙΟΡΙΣΜΕΝΗΣ ΕΥΘΥΝΗΣ, Η EPSON ΚΑΙ ΟΙ ΠΡΟΜΗΘΕΥΤΕΣ ΤΗΣ ΔΕΝ ΠΡΟΒΑΙΝΟΥΝ ΣΕ ΚΑΜΙΑ ΕΓΓΥΗΣΗ, ΡΗΤΗ Ή ΣΙΩΠΗΡΗ, ΑΝΑΦΟΡΙΚΑ ΜΕ ΤΗ ΜΗ ΠΑΡΑΒΙΑΣΗ, ΤΗΝ ΕΜΠΟΡΕΥΣΙΜΟΤΗΤΑ Ή ΤΗΝ ΚΑΤΑΛΛΗΛΟΤΗΤΑ ΓΙΑ ΟΠΟΙΟΔΗΠΟΤΕ ΣΥΓΚΕΚΡΙΜΕΝΟ ΣΚΟΠΟ. Ορισμένες χώρες ή δικαιοδοσίες δεν επιτρέπουν τον αποκλεισμό των σιωπηρών εγγυήσεων ή των περιορισμών αναφορικά με την ενδεχόμενη διάρκεια της σιωπηρής εγγύησης, κατά συνέπεια οι παραπάνω περιορισμοί μπορεί να μην ισχύουν για το χρήστη. Η παρούσα εγγύηση παρέχει στο χρήστη συγκεκριμένα νομικά δικαιώματα. Ο χρήστης μπορεί να έχει άλλα δικαιώματα, τα οποία μπορεί να διαφέρουν από χώρα σε χώρα ή από δικαιοδοσία σε δικαιοδοσία.

Η EPSON Ή ΟΙ ΠΡΟΜΗΘΕΥΤΕΣ ΤΗΣ, ΔΕ ΘΑ ΘΕΩΡΟΥΝΤΑΙ ΥΠΕΥΘΥΝΟΙ ΕΝΑΝΤΙ ΤΟΥ ΧΡΗΣΤΗ, ΒΑΣΕΙ ΣΥΜΒΟΛΑΙΟΥ, ΑΔΙΚΟΠΡΑΞΙΑΣ (ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ), ΑΥΣΤΗΡΗΣ ΥΠΑΙΤΙΟΤΗΤΑΣ, ΠΑΡΑΒΙΑΣΗΣ Ή ΕΓΓΥΗΣΗΣ, ΑΝΑΚΡΙΒΟΥΣ ΔΗΛΩΣΗΣ Ή ΟΠΟΙΟΥΔΗΠΟΤΕ ΑΛΛΟΥ ΛΟΓΟΥ, ΓΙΑ ΟΠΟΙΑΔΗΠΟΤΕ ΑΜΕΣΗ, ΕΠΑΚΟΛΟΥΘΗ, ΤΥΧΑΙΑ Ή ΕΙΔΙΚΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΗΣ ΟΠΟΙΑΣΔΗΠΟΤΕ ΑΠΩΛΕΙΑΣ ΚΕΡΔΟΥΣ Ή ΑΠΩΛΕΙΑΣ ΑΠΟΤΑΜΙΕΥΜΕΝΟΥ ΠΟΣΟΥ, ΑΚΟΜΗ ΚΑΙ ΣΤΗΝ ΠΕΡΙΠΤΩΣΗ ΠΟΥ Η EPSON, ΟΙ ΠΡΟΜΗΘΕΥΤΕΣ ΤΗΣ, Ή ΟΠΟΙΟΣΔΗΠΟΤΕ ΕΚΠΡΟΣΩΠΟΣ ΕΧΕΙ ΕΙΔΟΠΟΙΗΘΕΙ ΓΙΑ ΤΗ ΔΥΝΑΤΟΤΗΤΑ ΠΡΑΓΜΑΤΟΠΟΙΗΣΗΣ ΤΩΝ ΕΝ ΛΟΓΩ ΖΗΜΙΩΝ Ή ΓΙΑ ΟΠΟΙΑΔΗΠΟΤΕ ΑΞΙΩΣΗ ΑΠΟ ΟΠΟΙΟΝΔΗΠΟΤΕ ΤΡΙΤΟ. Ωστόσο, ορισμένες χώρες ή δικαιοδοσίες δεν επιτρέπουν τον αποκλεισμό ή τον περιορισμό των τυχαίων, επακόλουθων ή ειδικών ζημιών, κατά συνέπεια οι παραπάνω περιορισμοί μπορεί να μην ισχύουν για το χρήστη.

6. Λήξη. Με την επιφύλαξη κάθε δικαιώματος που διαθέτει η EPSON, η λήξη του παρόντος συμφωνητικού θα επέρχεται αυτόματα, με την αθέτηση τήρησης των όρων του από το χρήστη. Το παρόν συμφωνητικό μπορεί να λήξει οποτεδήποτε με την απεγκατάσταση και καταστροφή του λογισμικού και όλων των αντιγράφων του.

7. Περιορισμός Εξαγωγής. Ο χρήστης συμφωνεί να μη μεταφέρει, εξάγει ή επανεξάγει το λογισμικό και κάθε δεδομένο ή πληροφορίες που έλαβε από την EPSON ή να χρησιμοποιεί το λογισμικό χωρίς την ανάλογη άδεια σύμφωνα με τη νομοθεσία της Ιαπωνίας, τους περιορισμούς και τους κανονισμούς ή τη νομοθεσία της δικαιοδοσίας στην οποία λαμβάνεται το λογισμικό.

8. Ισχύουσα νομοθεσία και γενικές διατάξεις. Το παρόν συμφωνητικό θα διέπεται από και θα ερμηνεύεται σύμφωνα με τη νομοθεσία της Ιαπωνίας, χωρίς να λαμβάνεται υπόψη η αντίθεση των κανόνων δικαίου της. Το παρόν συμφωνητικό αποτελεί το πλήρες συμφωνητικό μεταξύ των συμβαλλομένων, αναφορικά με το λογισμικό και αντικαθιστά κάθε εντολή αγοράς, ανακοίνωση, διαφήμιση ή δήλωση που αφορά το λογισμικό. Το παρόν συμφωνητικό είναι δεσμευτικό για τους συμβαλλόμενους και τίθεται σε ισχύ προς όφελος των συμβαλλομένων και των αντίστοιχων διαδόχων, εκδοχέων και νόμιμων εκπροσώπων τους. Αν οποιαδήποτε διάταξη του παρόντος καταστεί άκυρη ή μη εκτελεστή, δεν θα επηρεάζει την εγκυρότητα των υπόλοιπων διατάξεων του συμφωνητικού, οι οποίες θα εξακολουθούν να είναι έγκυρες και εκτελεστές σύμφωνα με τους όρους του. Οποιαδήποτε τροποποίηση στο παρόν συμφωνητικό μπορεί να πραγματοποιείται μόνο εγγράφως, υπογεγραμμένη από εξουσιοδοτημένο στέλεχος της EPSON. 

9. Τελικοί χρήστες της Κυβέρνησης των Η.Π.Α.. Αν η λήψη του λογισμικού πραγματοποιείται για λογαριασμό οποιασδήποτε μονάδας ή υπηρεσίας της κυβέρνησης των Η.Π.Α., τίθενται σε ισχύ οι παρακάτω διατάξεις. Η κυβέρνηση συμφωνεί ότι:
(i) αν το λογισμικό παρέχεται στο Υπουργείο Άμυνας (DoD), το λογισμικό χαρακτηρίζεται ως "Εμπορικό Λογισμικό" και η κυβέρνηση έχει μόνο "περιορισμένα δικαιώματα " στο λογισμικό και στην τεκμηρίωσή του, όπως ορίζεται αυτός ο όρος στη Ρήτρα 252.227-7013(c)(1) του DFARS, και(ii) αν το λογισμικό παρέχεται σε οποιαδήποτε μονάδα ή κρατική υπηρεσία των Η.Π.Α. εκτός του Υπουργείου Άμυνας, τα δικαιώματα της κυβέρνησης στο λογισμικό και στην τεκμηρίωσή του θα ισχύουν όπως ορίζονται στη Ρήτρα 52.227-19(c)(2) του FAR ή, στην περίπτωση της NASA, θα ισχύουν όπως ορίζονται στη Ρήτρα 18-52.227-86(d) του παραρτήματος της NASA στο FAR.



EPSON EULA NW 07/01/2001


